SA se beste jong atlete Finland toe | Netwerk24
Só lyk Naspers-hoof se verhoging vanjaar
Bob van Dijk, uitvoerende hoof van Naspers, het verlede jaar ’n verhoging van 21% in sy basiese salaris ontvang. Vanjaar moet hy volstaan met ’n 4%-verhoging.
Deur Wim Pretorius 17 Mei 2018 17:30
Zeney van der Walt van die Afrikaanse Hoër Meisieskool sal een van die atlete wees om dop te hou by die o.20-Wêreldkampioenskap, wat in Julie in Finland gehou word. Foto: Gallo Images
Vier van Suid-Afrika se medaljewenners by verlede jaar se o.18-Wêreldkampioenskap is in Atletiek Suid-Afrika (ASA) se voorlopige groep ingesluit vir die o.20-weergawe van dié byeenkoms, wat in Julie in Tampere, Finland gehou word.
Sokwakhana Zazini, Zeney van der Walt, Breyton Poole en Gontse Morake is deel van die groep wat sal wil sorg dat Suid-Afrikaanse atletiek weer spiere bult.
Suid-Afrika het verlede jaar in Nairobi boaan die medaljelys by die Wêreldbyeenkoms vir o.18's geëindig.
Zazini en Van der Walt sal albei poog om weer die goue medaljes in die 400 m-hekkies te verower, terwyl Poole sy sukses in die hoogspring, waar hy ook goud gewen het, sal wil nadoen.
Zazini sal moontlik ook sy slag in die 400 wys. Morake was deel van die 4x400-aflosspan wat die bronsmedalje verower het.
Zazini hou die o.18-wêreldrekord in 48.84 sek., met Van der Walt wat in Maart 55.05 gehardloop het vir ’n nasionale junior rekord.
Verder sal Thando Dlodlo, wat in Maart die Suid-Afrikaanse junior rekord in die 100 opgestel het (10.11) in vier items in aksie wees: die 100, 200, 4x100- én die 4x400-aflos.
Kayle Blignaut, wat in April in Boksburg by die Suider-Afrikaanse jeugkampioenskap die gewigstoot gewen het met ’n kolossale gooi van 21.65 m, is in sy voorkeurnommer ingesluit.
Die voorlopige groep is:
Mans: Thando Dlodlo (100, 200, 4x100 en 4x400), Tembo Monareng (100, 4x100 en 4x400), Tsebo Matsoso (200 en 4x100), Sokwakhana Zazini (400, 400-hekkies en 4x400), Gabriel Louw (400 en 4x400), Silusapho Dingiswayo (110-hekkies en (4x100), Lourens Steenkamp (400-hekkies en 4x400), Breyton Poole (hoogspring), Valco van Wyk (paalspring), Kayle Blignaut (gewigstoot), Naas Marais (diskus), Anro van Eeden (spiesgooi), Malesela Senona (4x100).
Vroue: Rose Xeyi (100), Nicola Gibbon (400 en 4x400), Marlie Viljoen (400 en 4x400), Liza Kellerman (800 en 4x400), Zeney van der Walt (400-hekkies en 4x400), Gontse Morake (400-hekkies en 4x400), Mieke Strydom (gewigstoot), Rogail Joseph (4x400).
Meer oor: Breyton Poole | Sokwakhana Zazini | Finland | Asa | Atlete | O.20-Wêreldkampioenskap
Drie SA atlete kan skitter in Sjanghai
Atlete blink uit vir SA span
Wenda Nel: ‘Ek glo eindelik in myself’
Sportsterre van die toekoms mik hoog